****

**รายงานการประเมินผล และตรวจสอบคุณภาพการศึกษาภายในสถานศึกษา ปีการศึกษา ๒๕๖๑**

**โรงเรียนกันทรลักษ์วิทยาคม**

**อำเภอกันทรลักษ์ จังหวัดศรีสะเกษ**

**สำนักงานเขตพื้นที่การศึกษามัธยมศึกษา เขต ๒๘**

**สำนักงานคณะกรรมการการศึกษาขั้นพื้นฐาน**

**กระทรวงศึกษาธิการ**

**เอกสารลำดับที่ ......./..........**

**คำนำ**

การปฏิรูปการศึกษาในทศวรรษที่สอง (พ.ศ. ๒๕๕๒-๒๕๖๑) ได้ให้ความสำคัญการนำผลการประเมินคุณภาพการศึกษาของหน่วยงานต้นสังกัด และสถานศึกษาไปใช้ในการพัฒนาคุณภาพและมาตรฐานการศึกษา ตามเจตนารมณ์ของพระราชบัญญัติการศึกษาแห่งชาติ พ.ศ. ๒๕๔๒ แก้ไขเพิ่มเติม (ฉบับที่ ๒) พ.ศ.๒๕๔๕ และกฎกระทรวงว่าด้วยระบบ หลักเกณฑ์ และวิธีการประกันคุณภาพการศึกษา พ.ศ. ๒๕๖๑ โดยกำหนดให้สถานศึกษาแต่ละแห่งจัดให้มีระบบประกันคุณภาพภายในสถานศึกษา โดยการกำหนดมาตรฐานการศึกษาของสถานศึกษา ให้เป็นไปตามมาตรฐานการศึกษาแต่ละระดับและประเภทการศึกษาที่รัฐมนตรีว่าการกระทรวงศึกษาธิการประกาศกำหนดฯ ตลอดทั้งเพี่อรองรับการประเมินคุณภาพภายนอก

ดังนั้น โรงเรียนกันทรลักษ์วิทยาคม ได้ดำเนินการตามหลักการของกฎหมายที่เกี่ยวข้องทุกปีการศึกษาและได้จัดทำรายงานการประเมินผล และตรวจสอบคุณภาพการศึกษาภายในสถานศึกษา โดยใช้ข้อมูลจากการประเมินตนเอง ตามมาตรฐานการศึกษาของสถานศึกษา ในปีการศึกษา ๒๕๖๑ เสนอต่อเขตพื้นที่ และผู้ที่เกี่ยวข้อง วัตถุประสงค์ เพื่อเป็นฐานข้อมูล สำหรับสถานศึกษานำไปจัดทำแผนปฏิบัติการในปีต่อไป และเป็นฐานข้อมูลสำหรับ เขตพื้นที่นำไปใช้ประโยชน์ รายงานหน่วยงานต้นสังกัดและประเมินผลและตรวจสอบคุณภาพการศึกษาภายในของสถานศึกษา และเป็นฐานข้อมูลสำหรับใช้รับการประเมินคุณภาพภายนอกจากสำนักงานรับรองมาตรฐานและประเมินคุณภาพการศึกษา(องค์การมหาชน) ตามลำดับต่อไป

ขอขอบคุณคณะกรรมการสถานศึกษา และคณะครูทุกท่านไว้ ณ โอกาสนี้ที่ให้ความร่วมมือในการจัดทำรายงานครั้งนี้ เป็นไปด้วยความเรียบร้อยดี

(นายเทวิน ชินบุตร)

ผู้อำนวยการโรงเรียนกันทรลักษ์วิทยาคม

**ความเห็นชอบของคณะกรรมการสถานศึกษา**

การพัฒนาคุณภาพการศึกษาประจำปีการศึกษา ๒๕๖๑ สถานศึกษามีภาระหน้าที่จะต้องดำเนิน

การตามพระราชบัญญัติการศึกษาแห่งชาติ พ.ศ. ๒๕๔๒ ที่กำหนดไว้ชัดเจนในมาตรา ๔๘ ให้สถานศึกษา

มีการจัดทำรายงานพัฒนาคุณภาพเสนอต่อหน่วยงานต้นสังกัดเป็นประจำทุกปี

ดังนั้นโรงเรียนกันทรลักษ์วิทยาคม จึงได้ดำเนินการประชุมหารือคณะกรรมการสถานศึกษาและ

คณะครู ตลอดได้แนวปฏิบัติ พร้อมทั้งได้ดำเนินการรวบรวมข้อมูล ผลงาน ซึ่งทางโรงเรียนได้ดำเนินกิจกรรม ตามสาระการเรียนรู้ ตลอดจนผลสัมฤทธิ์ทางการเรียนของนักเรียนทุกชั้นในรอบปีการศึกษา

การจัดทำรายงานการประเมินผลและตรวจสอบคุณภาพการศึกษาภายในของสถานศึกษา ประจำปีการศึกษา ๒๕๖๑ คณะกรรมการสถานศึกษา ได้ให้ความเห็นชอบและผ่านความเห็นชอบของคณะกรรมการสถานศึกษาเป็นที่เรียบร้อยแล้ว

(นายองอาจ สังข์ภักดี)

ประธานคณะกรรมการสถานศึกษาขั้นพื้นฐาน

โรงเรียนกันทรลักษ์วิทยาคม

วันที่ ๔ เดือน เมษายน พ.ศ. ๒๕๖๒

**สารบัญ**

**ส่วนที่ หน้า**

**•** คำนำ

• ความเห็นชอบของคณะกรรมการสถานศึกษา

1. **ข้อมูลพื้นฐานของสถานศึกษา ๑**

• ข้อมูลทั่วไป ๑

• ข้อมูลครูและบุคลากร ๔

• ข้อมูลนักเรียน ๔

• สรุปข้อมูลผลสัมฤทธิ์ทางการเรียนระดับสถานศึกษา ๘

• ผลการทดสอบระดับชาติของผู้เรียน ๑๐

• สรุปการใช้แหล่งเรียนรู้ภายในและภายนอกสถานศึกษา ๑๐

• ข้อมูลงบประมาณ ๑๑

• สภาพชุมชนโดยรวม ๑๒

**๒ ผลการประเมินตนเองของสถานศึกษา**

• มาตรฐานที่ ๑ คุณภาพของผู้เรียน ๔๓

• มาตรฐานที่ ๒ กระบวนการบริหารและการจัดการ ๔๕

• มาตรฐานที่ ๓ กระบวนการจัดการเรียนการสอนที่เน้นผู้เรียนเป็นสำคัญ ๔๖

• สรุปผลการประเมินคุณภาพภายในของสถานศึกษา ระดับการศึกษาขั้นพื้นฐาน

ปีการศึกษา ๒๕๖๑

**๓ สรุปผล แนวทางการพัฒนา และความต้องการการช่วยเหลือ**

• จุดเด่น ๖๗

• จุดที่ควรพัฒนา ๘๕

• แนวทางการพัฒนาในอนาคต ๙๑

• ความต้องการการช่วยเหลือ ๑๒๑

**๔ ภาคผนวก**

• ประกาศใช้มาตรฐานการศึกษาของสถานศึกษา/กำหนดค่าเป้าหมายอัตลักษณ์/เอกลักษณ์

• คำสั่งแต่งตั้งคณะทำงานการเขียนรายงานการประเมินผลและตรวจสอบคุณภาพการศึกษาภายในของสถานศึกษา

**ส่วนที่ ๑ ข้อมูลพื้นฐานของสถานศึกษา**

**๑.๑ ข้อมูลทั่วไป**

ชื่อโรงเรียน กันทรลักษ์วิทยาคม ที่อยู่ เลขที่ ๑ หมู่ ๑๑ ตำบลสังเม็ก อำเภอกันทรลักษ์ จังหวัดศรีสะเกษ

สังกัดสำนักงานเขตพื้นที่การศึกษามัธยมศึกษา เขต ๒๘ หมายเลขโทรศัพท์ ๐๘๐-๙๗๐๖๔๑๕

หมายเลขโทรสาร…………-……………………

เปิดสอนระดับชั้นมัธยมศึกษาปีที่ ๑ ถึงระดับชั้นมัธยมศึกษาปีที่ ๖

**๑.๒ ข้อมูลบุคลากรของสถานศึกษา**

๑) จำนวนบุคลากร (ข้อมูล ณ วันที่ ๓๑ มีนาคม ๒๕๖๒)

|  |  |  |  |  |  |
| --- | --- | --- | --- | --- | --- |
| **บุคลากร** | **ผู้บริหาร** | **ครูผู้สอน** | **พนักงานราชการ** | **ครูอัตราจ้าง** | **เจ้าหน้าที่อื่นๆ** |
| **ปีการศึกษา ๒๕๖๑** | ๒ | ๓๑ | ๒ | ๒ | ๔ |

๒) วุฒิการศึกษาสูงสุดของบุคลากร

๓) จำนวนครูในกลุ่มสาระการเรียนรู้และภาระงาน

|  |  |  |
| --- | --- | --- |
| **สาขาวิชา** | **จำนวน(คน)** | **ภาระงานสอนเฉลี่ยของครู ๑ คน**  **ในแต่ละสาขาวิชา(ชม./สัปดาห์)** |
| ๑. บริหารการศึกษา | ๒ | ๑๘ |
| ๒. คณิตศาสตร์ | ๕ | ๑๘ |
| ๓. วิทยาศาสตร์ | ๖ | ๑๘ |
| ๔. ภาษาไทย | ๕ | ๑๘ |
| ๕. ภาษาอังกฤษ | ๔ | ๑๘ |
| ๖. สังคมศึกษา | ๔ | ๑๘ |
| ๗. การงานอาชีพและเทคโนโลยี | ๖ | ๑๗ |
| ๘. ศิลปะ | ๒ | ๑๘ |
| ๙. สุขศึกษาและพละศึกษา | ๒ | ๑๘ |
| ๑๐.ภาษาจีน | ๑ | ๑๖ |
| รวม | ๓๗ | ๑๗.๗๐ |

**๑.๓ ข้อมูลนักเรียน**

**จำนวนนักเรียนปีการศึกษา ๒๕๖๑ รวม ๕๔๘ คน (ข้อมูล ณ วันที่ ๓๑ มีนาคม ๒๕๖๒)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ระดับชั้นเรียน** |  | ม.๑ | ม.๒ | ม.๓ | ม.๔ | ม.๕ | ม.๖ | รวมทั้งสิ้น |
| **จำนวนห้อง** |  | 3 | 3 | 3 | 2 | 2 | 2 | 15 |
| **เพศ** | ชาย | 56 | 65 | 54 | 36 | 23 | 24 | 258 |
| หญิง | 53 | 52 | 51 | 42 | 43 | 49 | 290 |
| **รวม** |  | 109 | 117 | 105 | 78 | 66 | 73 | 548 |
| เฉลี่ยต่อห้อง |  | 36.33 | 39.00 | 35.00 | 39.00 | 33.00 | 36.50 | 36.53 |

**๑.๔ ข้อมูลผลสัมฤทธิ์ทางการเรียนระดับสถานศึกษา (พิจารณารายวิชาพื้นฐาน)**

**ร้อยละของนักเรียนที่มีเกรดเฉลี่ยผลสัมฤทธิ์ทางการเรียนแต่ละรายวิชาในระดับ ๓ ขึ้นไป**

**ระดับชั้นมัธยมศึกษาปีที่ ๑ – ๖ ปีการศึกษา ๒๕๖๑**

**๑.๕ ผลการทดสอบทางการศึกษาระดับชาติขั้นพื้นฐาน (O-NET)**

๑) ผลการทดสอบทางการศึกษาระดับชาติขั้นพื้นฐาน (O-NET) ประจำปีการศึกษา ๒๕๖๑

หมายเหตุ คะแนนทุกรายวิชาของนักเรียน .....................................................................................................

หมายเหตุ คะแนนทุกรายวิชาของนักเรียน .....................................................................................................

๒. เปรียบเทียบผลการทดสอบทางการศึกษาระดับชาติขั้นพื้นฐาน (O-NET)

ปีการศึกษา ๒๕๖๐ – ๒๕๖๑

**๑.๖ ผลการประเมินกิจกรรมพัฒนาผู้เรียน ปีการศึกษา ๒๕๖๑**

**๑.๗ ผลการประเมินคุณลักษณะอันพึงประสงค์ ๘ ประการ (ระบุเป็นจำนวนคน)**

**๑.๙ ผลการประเมินการอ่าน คิด วิเคราะห์ และเขียน (ระบุเป็นจำนวนคนเท่านั้น)**

**๑.๘ ผลการประเมินสมรรถนะที่สำคัญของผู้เรียน**

**๑.๘.๑ สมรรถนะด้านที่ ๑ ความสามารถในการสื่อสาร (ระบุเป็นจำนวนคนเท่านั้น)**

**๑.๘.๒ สมรรถนะด้านที่ ๒ ความสามารถในการคิด (ระบุเป็นจำนวนคนเท่านั้น)**

**๑.๘.๓ สมรรถนะด้านที่ ๓ ความสามารถในการแก้ปัญหา (ระบุเป็นจำนวนคนเท่านั้น)**

**๑.๘.๔ สมรรถนะด้านที่ ๔ ความสามารถในการใช้ทักษะชีวิต (ระบุเป็นจำนวนคนเท่านั้น)**

**๑.๘.๕ สมรรถนะด้านที่ ๕ ความสามารถในการใช้เทคโนโลยี (ระบุเป็นจำนวนคนเท่านั้น)**

**๑.๙ ข้อมูลการใช้แหล่งเรียนรู้ภายในและภายนอกโรงเรียน ปีการศึกษา ๒๕๖๑**

**ส่วนที่ ๒ ผลการประเมินตนเองของสถานศึกษา**

**มาตรฐานที่ ๑ คุณภาพของผู้เรียน**

ระดับคุณภาพ : ดี

๑. หลักฐานสนับสนุน :

โรงเรียนกันทรลักษ์วิทยาคมส่งเสริมให้ครูจัดกระบวนการเรียนการสอนที่เน้นผู้เรียนเป็นสำคัญ โดยการดำเนินงาน/กิจกรรมอย่างหลากหลาย ได้แก่ งานหลักสูตรมีการประชุมปฏิบัติการ ปรับปรุงหลักสูตรสถานศึกษา ตามมาตรฐานการเรียนรู้และตัวชี้วัดฯ(ฉบับปรับปรุงพ.ศ.๒๕๖๐) เพื่อให้ครูใช้เป็นกรอบในการจัดการเรียนการสอน โรงเรียนกันทรลักษ์วิทยาคมจึงกำหนดมาตรฐานการศึกษาด้านคุณภาพผู้เรียนจำนวน 2 ด้าน ได้แก่ 1) ด้านผลสัมฤทธิ์ทางการเรียนและ 2) ด้านคุณลักษณะอันพึงประสงค์ของผู้เรียน ด้านผลสัมฤทธิ์ทางการเรียนมุ่งเน้นให้นักเรียนมีความสามารถในการอ่าน การเขียน การสื่อสาร การคิดคำนวณ รวมทั้งการมีผลสัมฤทธิ์ทางการเรียนตามหลักสูตรสถานศึกษา มีความสามารถในการวิเคราะห์ คิดอย่างมีวิจารณญาณ มีความสามารถในการสร้างนวัตกรรม การใช้เทคโนโลยีสารสนเทศ การสื่อสาร และการมีความรู้ ทักษะพื้นฐาน เจตคติที่ดีต่องานอาชีพ สำหรับด้านคุณลักษณะอันพึงประสงค์ของผู้เรียนมุ่งเน้นให้ผู้เรียนมีคุณลักษณะและค่านิยมที่ดีตามที่สถานศึกษากำหนด และ มีสุขภาวะทางร่างกายและสังคม ความภูมิใจในท้องถิ่น และความเป็นไทยการยอมรับที่จะอยู่ร่วมกันบนความแตกต่างและหลากหลาย มีการสร้างเครือข่ายคุณธรรมของครูและนักเรียนในโรงเรียน ตลอดจนการนำนวัตกรรมและเทคโนโลยีเข้ามาช่วยในการบริหารจัดการจนทำให้โรงเรียนได้รับรางวัลโรงเรียนคุณธรรมระดับ 2 ดาว และได้ส่งผลให้ครูได้รับรางวัลทรงคุณค่า สพฐ.(OBEC AWARDS) ระดับชาติ ครั้งที่ ๘ ด้านนวัตกรรมและเทคโนโลยีการสอน ระดับเหรียญทอง

จากผลการพัฒนาที่เกิดขึ้นข้างต้น เนื่องด้วยประเด็นภาพความสำเร็จด้านคุณภาพผู้เรียนที่สนับสนุนผลการประเมินตนเอง ได้แก่ 1)โครงการพัฒนาทักษะการเรียนรู้สู่อัจฉริยภาพ โดยจัดให้มีกิจกรรมติวเข้มเติมเต็มความรู้สู่การยกระดับผลสัมฤทธิ์ กิจกรรมติวเข้มเต็มความรู้สู่มหาวิทยาลัย(GAT) กิจกรรมติวเข้มเต็มความรู้สู่มหาวิทยาลัย(PAT) กิจกรรมซ่อมเสริมเติมความรู้ 2)โครงการพัฒนากระบวนการเรียนรู้ มีกิจกรรมดังนี้ กิจกรรมส่งเสริมอัจฉริยภาพ กิจกรรมอ่านออก เขียนสวย กิจกรรมพัฒนาการสอน STEM 3)โครงการกิจกรรมพัฒนาผู้เรียน มีกิจกรรมดังนี้ กิจกรรมค่ายวิชาการ กิจกรรมพัฒนาคุณภาพจริยธรรม กิจกรรมทัศนศึกษา 4)โครงการจัดการศึกษาสำหรับนักเรียนกลุ่มพิเศษ ดังนี้ กิจกรรมคัดกรองนักเรียนที่มีความต้องการพิเศษ กิจกรรมจัดทำแผน IEP กิจกรรมประชุมผู้ปกครองนักเรียนที่มีความต้องการพิเศษ 5)โครงการส่งเสริมการคิดตามแนวทาง PISA 6)โครงการสนับสนุนกิจกรรมทางวิชาการ ดังนี้ กิจกรรมแข่งขันทักษะศิลปหัตถกรรมนักเรียน กิจกรรมพัฒนานักเรียนสู่ความเป็นเลิศ 7)โครงการเศรษฐกิจพอเพียง 8)โครงการสวนพฤกษศาสตร์

๒. แผนพัฒนาเพื่อให้ได้มาตรฐานที่สูงขึ้น

จากที่กล่าวมาในข้างต้น พบว่าโรงเรียนกันทรลักษ์วิทยาคมยังมีจุดที่ควรพัฒนา กล่าวคือ การจัดกิจกรรมที่มุ่งเน้นยกระดับผลสัมฤทธิ์ ยังขาดการปฏิบัติที่ต่อเนื่องจริงจัง การยกระดับผลสัมฤทธิ์แต่ละกลุ่มสาระประสบผลสำเร็จในระดับหนึ่ง นักเรียนส่วนใหญ่ยังต้องได้รับการพัฒนาต่อไป ผลสัมฤทธิ์ระดับชาติของนักเรียนมีแนวโน้มเปลี่ยนแปลงพัฒนาขึ้นโดยรวม แต่ไม่ผ่านเกณฑ์ในบางกลุ่มสาระการเรียนรู้ จึงต้องมุ่งเน้นพัฒนาต่อไป จัดกิจกรรมด้านการอ่าน การเขียน คำนวณให้กับนักเรียนเรียนร่วม เปรียบเทียบความก้าวหน้าและการพัฒนาของนักเรียนเป็นรายบุคคล

ทั้งนี้ มีผลการดำเนินงานเชิงประจักษ์จากการประเมินในด้านต่างๆ ดังนี้

**๑.๑ ผลสัมฤทธิ์ทางวิชาการของผู้เรียน**

|  |  |
| --- | --- |
| **ประเด็น** | **ผลการประเมิน** |
| ความสามารถในการอ่าน การเขียน การสื่อสารและการคิดคำนวณ  (ม.๑ – ม.๖)  (ระดับ ดีขึ้นไป คิดเป็นร้อยละ  78.63) | ร้อยละของจำนวนนักเรียนที่มีผลการประเมินความสามารถในการอ่าน การเขียน  การสื่อสารและการคิดคำนวณชั้นมัธยมศึกษาปีที่ ๑ – ๖  จำแนกตามระดับคุณภาพ |
| ความสามารถในการ  คิดวิเคราะห์ คิดอย่างมีวิจารณญาณ อภิปรายแลกเปลี่ยนความคิดเห็น และแก้ปัญหา  (ระดับ ดีขึ้นไป คิดเป็นร้อยละ  82.76) | ร้อยละของจำนวนนักเรียนที่มีผลการประเมินความสามารถ  ในการคิดวิเคราะห์ คิดอย่างมีวิจารณญาณ อภิปรายแลกเปลี่ยนความคิดเห็น และแก้ปัญหา ชั้นมัธยมศึกษาปีที่ ๑ – ๖  จำแนกตามระดับคุณภาพ |

|  |  |
| --- | --- |
| **ประเด็น** | **ผลการประเมิน** |
| ความสามารถ  ในการสร้างนวัตกรรม  (ม.๑ – ม.๖)  (ระดับ ดีขึ้นไป คิดเป็นร้อยละ  83.21) | ร้อยละของจำนวนนักเรียนที่มีผลการประเมินความสามารถในการสร้างนวัตกรรม ชั้นมัธยมศึกษาปีที่ ๑ – ๖ จำแนกตามระดับคุณภาพ |
| ความสามารถใน  การใช้เทคโนโลยีสารสนเทศและ  การสื่อสาร  (ม.๑ – ม.๖)  (ระดับ ดีขึ้นไป คิดเป็นร้อยละ  86.72) | ร้อยละของจำนวนนักเรียนที่มีผลการประเมินความสามารถในการใช้เทคโนโลยีสารสนเทศและการสื่อสาร ชั้นมัธยมศึกษาปีที่ ๑ – ๖  จำแนกตามระดับคุณภาพ |
| **ประเด็น** | **ผลการประเมิน** |
| ผลสัมฤทธิ์  ทางการเรียน  (ระดับ ดีขึ้นไป คิดเป็นร้อยละ  85.59) | ร้อยละของจำนวนนักเรียนที่มีผลสัมฤทธิ์ทางการเรียน ระดับดีขึ้นไป  ชั้นมัธยมศึกษาปีที่ ๑ – ๖ จำแนกตามระดับคุณภาพ |
| ผลการทดสอบระดับชาติ | ร้อยละของคะแนนเฉลี่ยผลการทดสอบทางการศึกษาระดับชาติขั้นพื้นฐาน  (O-NET) ชั้นมัธยมศึกษาปีที่ ๓ ปีการศึกษา ๒๕๖๑ จำแนกตามระดับคุณภาพ |

|  |  |
| --- | --- |
| **ประเด็น** | **ผลการประเมิน** |
| ผลการทดสอบระดับชาติ | ร้อยละของคะแนนเฉลี่ยผลการทดสอบทางการศึกษาระดับชาติขั้นพื้นฐาน  (O-NET) ชั้นมัธยมศึกษาปีที่ ๖ ปีการศึกษา ๒๕๖๑ จำแนกตามระดับคุณภาพ |
| ความรู้ ทักษะพื้นฐาน และเจตคติที่ดีต่อ  งานอาชีพ  (ระดับ ดีขึ้นไป คิดเป็นร้อยละ  85.59) | ร้อยละของจำนวนนักเรียนที่มีผลการประเมินความรู้ ทักษะพื้นฐาน  และเจตคติที่ดีต่องานอาชีพ ชั้นมัธยมศึกษาปีที่ ๑ – ๖  จำแนกตามระดับคุณภาพ |

**๑.๒ คุณลักษณะที่พึงประสงค์ของผู้เรียน**

|  |  |
| --- | --- |
| **ประเด็น** | **ผลการประเมิน** |
| คุณลักษณะและค่านิยมที่ดีตามที่สถานศึกษากำหนด  (ระดับ ดีขึ้นไป คิดเป็นร้อยละ  83.82) | ร้อยละของจำนวนนักเรียนที่มีผลการประเมินด้านคุณลักษณะ  และค่านิยมที่ดีตามที่สถานศึกษากำหนด  ชั้นมัธยมศึกษาปีที่ ๑ – ๖ จำแนกตามระดับคุณภาพ |
| ความภูมิใจ  ในท้องถิ่นและ  ความเป็นไทย  (ระดับ ดีขึ้นไป คิดเป็นร้อยละ  81.10) | ร้อยละของจำนวนนักเรียนที่มีผลการประเมินความภูมิใจในท้องถิ่นและความเป็นไทยชั้นมัธยมศึกษาปีที่ ๑ – ๖ จำแนกตามระดับคุณภาพ |
| **ประเด็น** | **ผลการประเมิน** |
| ยอมรับที่จะอยู่ร่วมกันบนความแตกต่างและหลากหลาย  (ระดับ ดีขึ้นไป คิดเป็นร้อยละ  85.59) | ร้อยละของจำนวนนักเรียนที่มีผลการประเมินด้านการยอมรับที่จะอยู่ร่วมกัน  บนความแตกต่างและหลากหลาย  ชั้นมัธยมศึกษาปีที่ ๑ – ๖ จำแนกตามระดับคุณภาพ |
| สุขภาวะ  ทางร่างกาย และจิตสังคม  (ระดับ ดีขึ้นไป คิดเป็นร้อยละ  93.55  ) | ร้อยละผลการประเมินนักเรียนด้านสุขภาวะทางร่างกาย และจิตสังคม  ชั้นมัธยมศึกษาปีที่ ๑ – ๖ ที่อยู่ในระดับดีเยี่ยม |
| **ประเด็น** | **ผลการประเมิน** |
|  | ร้อยละของนักเรียนที่มีน้ำหนัก ส่วนสูง และมีสมรรถภาพทางกาย  ตามเกณฑ์มาตรฐาน |

๓. จุดเด่น

จากผลการดำเนินงานของโรงเรียนกันทรลักษ์วิทยาคม ส่งผลให้นักเรียนมีผลสัมฤทธิ์การทดสอบระดับชาติ ระดับชั้น ม.๓ เพิ่มขึ้น ๓ รายวิชา คือ วิชาภาษาไทย วิชาคณิตศาสตร์ และวิชาวิทยาศาสตร์ ระดับชั้น ม.๖ เพิ่มขึ้น ๓ รายวิชา คือ วิชาคณิตศาสตร์ วิชาสังคมศึกษา และวิชาภาษาอังกฤษ โรงเรียนได้มีการพัฒนาด้านพฤติกรรมคุณธรรมจริยธรรมของนักเรียนอย่างต่อเนื่องโดยโรงเรียนได้ผ่านการประเมินโรงเรียนคุณธรรมระดับ ๑ ดาว เป็น โรงเรียนคุณธรรม ระดับ ๒ ดาว ผู้เรียนมีความสามารถในการคิดวิเคราะห์ คิดอย่างมีวิจารณญาณ อภิปรายแลกเปลี่ยนความคิดเห็น และแก้ปัญหา ระดับ ดีขึ้นไป คิดเป็นร้อยละ 82.76 ผู้เรียนมีความสามารถในการสร้างนวัตกรรม ระดับ ดีขึ้นไป คิดเป็นร้อยละ 83.21 ผู้เรียนมีความสามารถในการใช้เทคโนโลยีสารสนเทศและการสื่อสาร ระดับ ดีขึ้นไป คิดเป็นร้อยละ 86.72 ผู้เรียนมีความรู้ ทักษะพื้นฐาน และเจตคติที่ดีต่องานอาชีพระดับ ดีขึ้นไป คิดเป็นร้อยละ 85.59 ผู้เรียนมีคุณลักษณะและค่านิยมที่ดีตามที่สถานศึกษากำหนดระดับ ดีขึ้นไป คิดเป็นร้อยละ 83.82 ผู้เรียนมีความภูมิใจในท้องถิ่นและความเป็นไทย ระดับ ดีขึ้นไป คิดเป็นร้อยละ 81.10 ผู้เรียนยอมรับที่จะอยู่ร่วมกันบนความแตกต่างและหลากหลาย ระดับ ดีขึ้นไป คิดเป็นร้อยละ 85.59 และผู้เรียนสุขภาวะทางร่างกาย และจิตสังคม ระดับ ดีขึ้นไป คิดเป็นร้อยละ 93.55

๔. จุดควรพัฒนา

อย่างไรก็ตามโรงเรียนกันทรลักษ์วิทยาคมยังมีการดำเนินงานที่ยังไม่เป็นไปตามที่สถานศึกษากำหนด คือ ผู้เรียนมีผลสัมฤทธิ์ทางการเรียนระดับ ดีขึ้นไป คิดเป็นร้อยละ ๕5.๔๔ ความสามารถของผู้เรียนในการอ่าน การเขียน การสื่อสารและการคิดคำนวณ ระดับ ดีขึ้นไป คิดเป็นร้อยละ 78.63 และสถานศึกษายังไม่มีการจัดกิจกรรมที่ให้ผู้เรียนได้เรียนรู้จากแหล่งเรียนรู้และภูมิปัญญาท้องถิ่นสถานศึกษายังไม่ดำเนินงานให้ชุมชนเข้ามามีส่วนร่วมแสดงความคิดเห็นหรือร่วมจัดกิจกรรมการเรียนรู้

**มาตรฐานที่ ๒ กระบวนการบริหารและการจัดการ**

ระดับคุณภาพ : ดีเยี่ยม

๑. หลักฐานสนับสนุน :

เพื่อให้บรรลุตามกระบวนการบริหารและการจัดการคุณภาพของสถานศึกษา ในโรงเรียนกันทรลักษ์วิทยาคม การดำเนินการวิเคราะห์สภาพปัญหา ผลการจัดการศึกษาที่ผ่านมา โดยใช้ข้อมูลฐานในการกำหนดเป้าหมายวิสัยทัศน์และพันธกิจอย่างชัดเจน ในดำเนินการพัฒนาวิชาการที่เน้นคุณภาพผู้เรียนรอบด้าน ตามหลักสูตรสถานศึกษาทุกกลุ่มเป้าหมาย เชื่อมโยงกับชีวิตจริง จัดทำแผนพัฒนา คุณภาพจัดการศึกษา ดำเนินงานพัฒนาครูและบุคลากรให้มีความเชี่ยวชาญ ทางด้านวิชาชีพ ตามความต้องการของครูและสถานศึกษา จัดสภาพแวดล้อมทางกายภาพและสังคมที่เอื้อต่อการจัดการเรียนรู้อย่างมีคุณภาพ และจัดระบบเทคโนโลยีสารสนเทศ เพื่อสนับสนุนการบริหารจัดการและการเรียนรู้ที่เหมาะสมกับสภาพของโรงเรียนกันทรลักษ์วิทยาคม

จากผลการพัฒนาที่เกิดขึ้นข้างต้น ประเด็นภาพความสำเร็จด้านกระบวนการบริหารและการจัดการได้แก่ โรงเรียนมีเป้าหมายวิสัยทัศน์ และพันธกิจที่โรงเรียนกำหนดชัดเจน สอดคล้องกับบริบทของโรงเรียน ความต้องการของชุมชน มีระบบการบริหารจัดการคุณภาพอย่างเป็นระบบ วางแผนพัฒนาคุณภาพการจัดการศึกษาโดยนำแผนไปปฏิบัติ ติดตาม ตรวจสอบ ประเมินผล และปรับปรุง พัฒนางานอย่างต่อเนื่อง มีการบริหารอัตรากำลัง ทรัพยากรทางการศึกษา และระบบดูแลช่วยเหลือนักเรียน มีการนิเทศภายใน นำข้อมูลมาใช้ในการพัฒนาบุคลากร และผู้เกี่ยวข้องทุกฝ่ายมีส่วนในการวางแผน ปรับปรุง พัฒนาและร่วมกันรับผิดชอบต่อการจัดการศึกษา มีการบริหารจัดการเกี่ยวกับงานวิชาการ รวมถึงการจัดการเรียนการสอนของกลุ่มเรียนร่วมด้วย มีการส่งเสริมสนับสนุนพัฒนาครูและบุคลากรตรงตามความต้องการและจัดให้มีชุมชนการเรียนรู้ทางวิชาชีพ มาใช้ในการพัฒนางานและการเรียนรู้ของผู้เรียน จัดสภาพแวดล้อมทางกายภาพ ภายในและภายนอกห้องเรียน และสภาพแวดล้อมทางสังคมที่เอื้อต่อการจัดการเรียนรู้ของผู้เรียนที่มีคุณภาพ มีความปลอดภัย จัดระบบเทคโนโลยีสารสนเทศ สนับสนุนการบริหารจัดการ และ การจัดการเรียนรู้ที่เหมาะสมกับสภาพของโรงเรียน พัฒนาบริการด้านเทคโนโลยี สารสนเทศ มีห้องปฏิบัติการคอมพิวเตอร์เพื่อใช้ในการบริหารจัดการและการจัดการเรียนรู้อย่างเหมาะสม

๒. แผนพัฒนาเพื่อให้ได้มาตรฐานที่สูงขึ้น

ในการนี้ พบว่ายังมีจุดที่ควรพัฒนา กล่าวคือ โรงเรียนควรจัดให้มีอาคารและห้องปฏิบัติการที่เพียงพอและเหมาะสมต่อการจัดการเรียนรู้มีการนิเทศ ติดตาม ที่ชัดเจน

**วิธีดำเนินการและผลการพัฒนา**

|  |  |  |
| --- | --- | --- |
| **มาตรฐาน** | **วิธีดำเนินการ** | **ผลการพัฒนา(ระดับคุณภาพ)** |
| ๒.๑ มีเป้าหมายวิสัยทัศน์และพันธกิจที่สถานศึกษากำหนดชัดเจน | โรงเรียนได้ดำเนินการประชุมวิเคราะห์จุดอ่อน จุดเน้นของโรงเรียนเพื่อจัดทำแผนกลยุทธ์พัฒนาคุณภาพการศึกษาระยะ ๔ ปี | ดีเยี่ยม |
| ๒.๒ มีระบบบริหารจัดการคุณภาพของสถานศึกษา | โรงเรียนได้จัดโครงสร้างการบริหารจัดการให้เอื้อต่อการดำเนินงาน ทุกคนมีส่วนร่วมและมีการประชาสัมพันธ์กับทุกฝ่ายที่เกี่ยวข้อง แต่งตั้งคณะกรรมการเพื่อกำหนดแนวทางให้ความเห็นและข้อเสนอแนะและแต่งตั้งคณะบุคคลทำการตรวจสอบ ทบทวนและรายงานคุณภาพการศึกษา | ดีเยี่ยม |
| ๒.๓ ดำเนินงานพัฒนาวิชาการที่เน้นคุณภาพผู้เรียนรอบด้านตามหลักสูตรสถานศึกษา และทุกกลุ่มเป้าหมาย | โรงเรียนได้จัดทำหลักสูตรสถานศึกษาตามหลักสูตรแกนกลาง โดยให้คณะครูจัดทำแผนการสอนบูรณาการหลักปรัชญาของเศรษฐกิจพอเพียง และบูรณาการงานสวนพฤกษศาสตร์ จัดการสอนแบบสะเต็มศึกษา และการสอนแบบโครงงาน | ดีเยี่ยม |
| ๒.๔ พัฒนาครูและบุคลากรให้มีความเชี่ยวชาญทางวิชาชีพ | คณะครูได้รับการพัฒนาอย่างต่อเนื่องทุกปีและมีการรายงานผลการนำมาใช้ในการการจัดการเรียนรู้ ส่งเสริมให้คณะครูนำนวัตกรรมทางการศึกษาประกวดรางวัลทรงคุณค่า สพฐ.ทุกปี | ดีเยี่ยม |
| ๒.๕ จัดสภาพแวดล้อมทางกายภาพและสังคมที่เอื้อต่อการจัดการเรียนรู้อย่างมีคุณภาพ | โรงเรียนได้มีห้องปฏิบัติการวิทยาศาสตร์ ห้องปฏิบัติการคอมพิวเตอร์ ห้องปฏิบัติการอุตสาหกรรม ห้องฐานการเรียนรู้ ห้องสวนพฤกษศาสตร์ ห้องสมุด | ดีเยี่ยม |
| ๒.๖ จัดระบบเทคโนโลยีสารสนเทศเพื่อสนับสนุนการบริหารการจัดการและการจัดการเรียนรู้ | โรงเรียนได้นำเทคโนโลยีต่างๆ มาช่วยในการบริหารจัดการ เช่น ระบบบริหารจัดการภายในสถานศึกษา (SMSS) นำระบบสื่อสังคมออนไลน์ช่วยในการบริหารจัดการ | ดีเยี่ยม |

๓. จุดเด่น

โรงเรียนได้ส่งเสริมคณะครูนำนวัตกรรมทางการศึกษาประกวดรางวัลทรงคุณค่า สพฐ.ทุกปี จนได้รับรางวัลระดับชาติ ทั้งด้านนวัตกรรม ด้านการบริหารจัดการห้องเรียนอย่างต่อเนื่อง มีการนำเทคโนโลยีสารสนเทศเพื่อสนับสนุนการบริหารจัดการอย่างจริงจัง ทำให้สามารถเข้าถึงข้อมูลได้อย่างรวดเร็ว ทั้งยังจัดการสอนบูรณาการงานสวนพฤกษศาสตร์ จนได้เป็นโรงเรียนอนุรักษ์พันธุกรรมพืชอันเนื่องมาจากพระราชดำริ สมเด็จพระเทพรัตนราชสุดาฯ สยามบรมราชกุมารี

๔. จุดควรพัฒนา

พบว่ายังมีจุดที่ควรพัฒนา กล่าวคือ โรงเรียนควรจัดให้มีอาคารและห้องปฏิบัติการที่เพียงพอและเหมาะสมต่อการจัดการเรียนรู้มีการนิเทศ ติดตาม ที่ชัดเจนควรติดตามการดำเนินงานด้านการใช้เทคโนโลยีสารสนเทศเพื่อการบริหาร**ส**ถานศึกษาอย่างต่อเนื่อง

**มาตรฐานที่ ๓ กระบวนการจัดการเรียนการสอนที่เน้นผู้เรียนเป็นสำคัญ**

ระดับคุณภาพ : ดีเยี่ยม

๑. หลักฐานสนับสนุน :

โรงเรียนกันทรลักษ์วิทยาคมส่งเสริมให้ครูจัดกระบวนการเรียนการสอนที่เน้นผู้เรียนเป็นสำคัญ โดยการดำเนินงาน/กิจกรรมอย่างหลากหลาย ได้แก่ งานหลักสูตรมีการประชุมปฏิบัติการ ปรับปรุงหลักสูตรสถานศึกษา ตามมาตรฐานการเรียนรู้และตัวชี้วัดฯ(ฉบับปรับปรุงพ.ศ.๒๕๖๐) ส่งเสริมให้ครูจัดการเรียนการสอนเน้นการปฏิบัติ (Active learning) ให้ผู้เรียนผ่านกระบวนการคิด ปฏิบัติจริง โดยโรงเรียนได้เข้าร่วมโครงการเพาะพันธุ์ปัญญาของสำนักงานกองทุนสนับสนุนการวิจัย (สกว.) ซึ่งส่งเสริมให้ผู้เรียนได้เรียนรู้ผ่านการจัดทำโครงงานบนฐานงานวิจัย ไปสู่การเรียนรู้ที่ลึกซึ้งและคงทน ตามมาตรฐานและตัวชี้วัดของหลักสูตรสถานศึกษา ให้นักเรียนมีส่วนร่วม ครูรู้จักผู้เรียนเป็นรายบุคคล ดำเนินการตรวจสอบและประเมินผู้เรียนอย่างเป็นระบบ และนำผลมาพัฒนาผู้เรียน รวมทั้งร่วมกันแลกเปลี่ยนเรียนรู้ และนำผลที่ได้มาปรับปรุงการจัดการเรียนรู้ ครูมีแผนการจัดการเรียนรู้ที่สามารถนำไปใช้จัดกิจกรรมได้จริง ครูใช้สื่อ และแหล่งเรียนรู้ มีการบริหารจัดการชั้นเรียนเชิงบวก เพื่อให้เด็กรักการเรียนรู้และเรียนรู้ร่วมกันอย่างมีความสุข ครูร่วมแลกเปลี่ยนเรียนรู้และนำข้อมูลมาร่วมพัฒนาปรับปรุงการจัดการเรียนรู้และสอนตามแผน ครูผลิตนวัตกรรม แผนการจัดการเรียนรู้ อีกทั้งปรับโครงสร้างรายวิชา หน่วยการเรียนรู้ลดเวลาเรียน เพิ่มเวลารู้ มีการบูรณาการกิจกรรมการจัดการเรียนรู้โดยสอดแทรกหลักปรัชญาของเศรษฐกิจพอเพียงในการเรียนการสอน ทั้งยังบูรณาการงานสวนพฤกษศาสตร์โรงเรียนมาใช้ในการจัดการเรียนการสอน มีการกำหนดคุณลักษณะอันพึงประสงค์ที่สอดคล้องกับหน่วยการเรียนรู้ สนับสนุนให้ครูจัดการเรียนการสอนที่สร้างโอกาสให้นักเรียนทุกคนมีส่วนร่วม ได้ลงมือปฏิบัติจริงจนสรุปความรู้ได้ด้วยตนเอง จัดการเรียนการสอนที่เน้นทักษะการคิด เช่น จัดการเรียนรู้ด้วยโครงงาน ครูมีการมอบหมายหน้าที่ให้นักเรียนจัดป้ายนิเทศ และบรรยากาศตามสถานที่ต่าง ๆทั้งภายในห้องเรียนและนอกห้องเรียน ครูใช้สื่อการเรียนการสอน นวัตกรรมและเทคโนโลยี ภูมิปัญญาท้องถิ่น มีการประเมินคุณภาพและประสิทธิภาพของสื่อการสอนที่ใช้ครูทุกคนทำงานวิจัยในชั้นเรียน ปีการศึกษาละ 1 เรื่อง

จากผลการพัฒนาที่เกิดขึ้นข้างต้น เนื่องด้วยประเด็นภาพความสำเร็จด้านกระบวนการจัดการเรียนการสอนที่เน้นผู้เรียนเป็นสำคัญ ที่สนับสนุนผลการประเมินตนเอง ได้แก่หลักสูตรสถานศึกษา หลักสูตรรายวิชาเพิ่มเติม กิจกรรม To be number 1 กิจกรรมชุมนุม ให้นักเรียนเลือกตามความถนัดและความสนใจผ่านกระบวนการคิดและปฏิบัติจริง การบันทึกการใช้สื่อ เทคโนโลยีและแหล่งเรียนรู้ เอกสารการทำโครงงานบนฐานการวิจัย เอกสารการตรวจสอบและประเมินผู้เรียนอย่างเป็นระบบ และนำผลมาพัฒนาผู้เรียนมีการบริหารจัดการชั้นเรียนเชิงบวกโดยครูมีวิจัยชั้นเรียนและนำผลไปแก้ไขปัญหาจริง ครูมีการแลกเปลี่ยนเรียนรู้และให้ข้อมูลสะท้อนกลับเพื่อพัฒนาและปรับปรุงการจัดการเรียนรู้โดยจัดกิจกรรมOpen house ให้นักเรียนนำเสนอผลงานของนักเรียนในโครงการเพาะพันธุ์ปัญญา และครูจัดนิทรรศการแสดงผลงานเพื่อแลกเปลี่ยนเรียนรู้กับสถานศึกษาในเครือข่ายอำเภอกันทรลักษ์วิทยาคม

๒. แผนพัฒนาเพื่อให้ได้มาตรฐานที่สูงขึ้น

พบว่ายังมีจุดที่ควรพัฒนา กล่าวคือควรนำภูมิปัญญาท้องถิ่นให้เข้ามามีส่วนร่วมในการจัดกิจกรรมให้นักเรียนได้เรียนรู้ และการให้ข้อมูลย้อนกลับแก่นักเรียนทันทีเพื่อนักเรียนนำไปใช้พัฒนาตนเอง ควรมีการจัดบรรยากาศองค์กรให้มีการแลกเปลี่ยนเรียนรู้ในด้านต่างๆอย่างหลากหลาย

**วิธีดำเนินการและผลการพัฒนา**

|  |  |  |
| --- | --- | --- |
| **มาตรฐาน** | **วิธีดำเนินการ** | **ผลการพัฒนา**  **(ระดับคุณภาพ)** |
| ๓.๑ จัดการเรียนรู้ผ่านกระบวนการคิดและปฏิบัติจริงและสามารถนำไปประยุกต์ใช้ในการดำเนินชีวิต | โรงเรียนได้เข้าร่วมโครงการเพาะพันธุ์ปัญญาของสำนักงานกองทุนสนับสนุนการวิจัย (สกว.) ซึ่งส่งเสริมให้ผู้เรียนได้เรียนรู้ผ่านการจัดทำโครงงานบนฐานงานวิจัย ไปสู่การเรียนรู้ที่ลึกซึ้งและคงทน  และจัดการสอนแบบสะเต็มศึกษา | ดีเยี่ยม |
| ๓.๒ ใช้สื่อ เทคโนโลยีสารสนเทศ และแหล่งเรียนรู้  ที่เอื้อต่อการเรียนรู้ | โรงเรียนมีการอบรมการใช้สื่อเทคโนโลยีอย่างต่อเนื่องทุกปี เพื่อให้คณะครูเท่าทันสื่อเพื่อจัดการสอนในยุค ๔.๐ พร้อมทั้งยังจัดทำห้องฐานการเรียนรู้และห้องปฏิบัติการต่างๆ | ดีเยี่ยม |
| ๓.๓ มีการบริหารจัดการ  ชั้นเรียนเชิงบวก | ครูมีแผนการจัดการเรียนรู้ที่สามารถนำไปใช้จัดกิจกรรมได้จริง ครูใช้สื่อ และแหล่งเรียนรู้ มีการบริหารจัดการชั้นเรียนเชิงบวก เพื่อให้เด็กรักการเรียนรู้และเรียนรู้ร่วมกันอย่างมีความสุข ครูผลิตนวัตกรรม แผนการจัดการเรียนรู้ อีกทั้งปรับโครงสร้างรายวิชา หน่วยการเรียนรู้ลดเวลาเรียน เพิ่มเวลารู้ มีการบูรณาการกิจกรรมการจัดการเรียนรู้โดยสอดแทรกหลักปรัชญาของเศรษฐกิจพอเพียงในการเรียนการสอน ทั้งยังบูรณาการงานสวนพฤกษศาสตร์โรงเรียนมาใช้ในการจัดการเรียนการสอน | ดีเยี่ยม |
| ๓.๔ ตรวจสอบและประเมินผู้เรียนอย่างเป็นระบบ และ  นำผลมาพัฒนาผู้เรียน | โรงเรียนได้มีคำสั่งแต่งตั้งคณะกรรมการกำกับ ติดตาม นิเทศการจัดการสอนในสถานศึกษา และกำหนดตารางนิเทศอย่างชัดเจน | ดีเยี่ยม |
| ๓.๕ มีการแลกเปลี่ยนเรียนรู้และให้ข้อมูลป้อนกลับเพื่อปรับปรุงและพัฒนาการจัดการเรียนรู้ | ครูมีการแลกเปลี่ยนเรียนรู้และให้ข้อมูลสะท้อนกลับเพื่อพัฒนาและปรับปรุงการจัดการเรียนรู้โดยจัดกิจกรรมOpen house ให้นักเรียนนำเสนอผลงานของนักเรียนในโครงการเพาะพันธุ์ปัญญา และครูจัดนิทรรศการแสดงผลงานเพื่อแลกเปลี่ยนเรียนรู้กับสถานศึกษาในเครือข่ายอำเภอกันทรลักษ์วิทยาคม | ดีเยี่ยม |

๓. จุดเด่น

โรงเรียนกันทรลักษ์วิทยาคมมีการสร้างเครือข่ายการเรียนรู้โดยการเข้าร่วมกับโครงการกิจกรรมต่างๆ เช่น โครงการ To Be Number 1 โครงการโรงเรียนคุณธรรม โครงการเพาะพันธุ์ปัญญา โครงการอนุรักษ์พันธุกรรมพืชอันเนื่องมาจากพระราชดำริ สมเด็จพระเทพรัตนราชสุดาฯ สยามบรมราชกุมารี โครงการทวิศึกษา ทำให้มีผู้เชี่ยวชาญจากสถาบันต่างๆ มาให้ความรู้แก่ผู้เรียน และโรงเรียนยังมีการพัฒนาครูอบรมตามความสนใจอย่างต่อเนื่อง มีการรายงานผลการนำความรู้จากการอบรมมาใช้ในการจัดการสอน

๔. จุดควรพัฒนา

ควรนำภูมิปัญญาท้องถิ่นให้เข้ามามีส่วนร่วมในการจัดกิจกรรมให้นักเรียนได้เรียนรู้ และการให้ข้อมูลย้อนกลับแก่นักเรียนทันทีเพื่อนักเรียนนำไปใช้พัฒนาตนเอง ควรมีการจัดบรรยากาศองค์กรให้มีการแลกเปลี่ยนเรียนรู้ในด้านต่างๆอย่างหลากหลาย

**สรุปผลการประเมินคุณภาพภายในของสถานศึกษา ระดับการศึกษาขั้นพื้นฐาน**

**ปีการศึกษา ๒๕๖๑**

| **มาตรฐาน** | | **ระดับคุณภาพ** |
| --- | --- | --- |
| **มาตรฐานที่ ๑ คุณภาพของผู้เรียน** | | ดี |
| **๑.๑** | **ผลสัมฤทธิ์ทางวิชาการของผู้เรียน** | **ดี** |
|  | ๑. มีความสามารถในการอ่าน การเขียน การสื่อสารและการคิดคำนวณ | ระดับดีขึ้นไป คิดเป็นร้อยละ 78.63 |
| ๒. มีความสามารถในการคิดวิเคราะห์ คิดอย่างมีวิจารณญาณ อภิปรายแลกเปลี่ยนความคิดเห็น และแก้ปัญหา | ระดับดีขึ้นไป คิดเป็นร้อยละ 82.76 |
| ๓. มีความสามารถในการสร้างนวัตกรรม | ระดับดีขึ้นไป คิดเป็นร้อยละ 83.21 |
| ๔. มีความสามารถในการใช้เทคโนโลยีสารสนเทศและการสื่อสาร | ระดับดีขึ้นไป คิดเป็นร้อยละ 86.72 |
| ๕. มีผลสัมฤทธิ์ทางการเรียนตามหลักสูตรสถานศึกษา | ระดับดีขึ้นไป คิดเป็นร้อยละ 55.44 |
| ๖. มีความรู้ ทักษะพื้นฐาน และเจตคติที่ดีต่องานอาชีพ | ระดับดีขึ้นไป คิดเป็นร้อยละ 85.59 |
| **๑.๒** | **คุณลักษณะที่พึงประสงค์ของผู้เรียน** | **ดี** |
|  | ๑. การมีคุณลักษณะและค่านิยมที่ดีตามที่สถานศึกษากำหนด | ระดับดีขึ้นไป คิดเป็นร้อยละ 80.25 |
| ๒. ความภูมิใจในท้องถิ่นและความเป็นไทย | ระดับดีขึ้นไป คิดเป็นร้อยละ 81.10 |
| ๓. การยอมรับที่จะอยู่ร่วมกันบนความแตกต่างและหลากหลาย | ระดับดีขึ้นไป คิดเป็นร้อยละ 85.59 |
| ๔. สุขภาวะทางร่างกายและลักษณะจิตสังคม | ระดับดีขึ้นไป คิดเป็นร้อยละ 93.55 |
| **มาตรฐานที่ ๒ กระบวนการบริหารและการจัดการ** | | ดีเยี่ยม |
|  | ๒.๑ การมีเป้าหมาย วิสัยทัศน์ และพันธกิจที่สถานศึกษากำหนดชัดเจน | ร้อยละ ๑๐๐ ระดับดีขึ้นไป |
| ๒.๒ มีระบบบริหารจัดการคุณภาพของสถานศึกษา | ร้อยละ ๑๐๐ ระดับดีขึ้นไป |
| ๒.๓ ดำเนินงานพัฒนาวิชาการที่เน้นคุณภาพผู้เรียนรอบด้านตามหลักสูตรสถานศึกษา และทุกกลุ่มเป้าหมาย | ร้อยละ ๑๐๐ ระดับดีขึ้นไป |
| ๒.๔ พัฒนาครูและบุคลากรให้มีความเชี่ยวชาญทางวิชาชีพ | ร้อยละ ๑๐๐ ระดับดีขึ้นไป |
| ๒.๕ จัดสภาพแวดล้อมทางกายภาพและสังคมที่เอื้อต่อการจัดการเรียนรู้  อย่างมีคุณภาพ | ร้อยละ ๑๐๐ ระดับดีขึ้นไป |
| ๒.๖ จัดระบบเทคโนโลยีสารสนเทศเพื่อสนับสนุนการบริหารจัดการและการจัดการเรียนรู้ | ร้อยละ ๑๐๐ ระดับดีขึ้นไป |
| มาตรฐานที่ ๓ กระบวนการจัดการเรียนการสอนที่เน้นผู้เรียนเป็นสำคัญ | | ดีเยี่ยม |
|  | ๓.๑ จัดการเรียนรู้ผ่านกระบวนการคิดและปฏิบัติจริง และสามารถนำไปประยุกต์ใช้ในการดำเนินชีวิต | ร้อยละ ๑๐๐ ระดับดีขึ้นไป |
| ๓.๒ ใช้สื่อ เทคโนโลยีสารสนเทศ และแหล่งเรียนรู้ที่เอื้อต่อการเรียนรู้ | ร้อยละ ๑๐๐ ระดับดีขึ้นไป |
| ๓.๓ มีการบริหารจัดการชั้นเรียนเชิงบวก | ร้อยละ ๑๐๐ ระดับดีขึ้นไป |
| ๓.๔ ตรวจสอบและประเมินผู้เรียนอย่างเป็นระบบ และนำผลมาพัฒนาผู้เรียน | ร้อยละ ๑๐๐ ระดับดีขึ้นไป |
| ๓.๕ มีการแลกเปลี่ยนเรียนรู้และให้ข้อมูลป้อนกลับเพื่อปรับปรุงและพัฒนาการจัดการเรียนรู้ | ร้อยละ ๑๐๐ ระดับดีขึ้นไป |
| **สรุปภาพรวม** | | **ดี** |

**สรุปผลการประเมินคุณภาพภายในของสถานศึกษา ระดับการศึกษาขั้นพื้นฐาน**

**ปีการศึกษา ๒๕๖๑**

| **มาตรฐาน** | | **ระดับคุณภาพ** |
| --- | --- | --- |
| **มาตรฐานที่ ๑ คุณภาพของผู้เรียน** | | ดี |
| **๑.๑** | **ผลสัมฤทธิ์ทางวิชาการของผู้เรียน** | **ดี** |
|  | ๑. มีความสามารถในการอ่าน การเขียน การสื่อสารและการคิดคำนวณ | ระดับดีเลิศ |
| ๒. มีความสามารถในการคิดวิเคราะห์ คิดอย่างมีวิจารณญาณ อภิปรายแลกเปลี่ยนความคิดเห็น และแก้ปัญหา | ระดับยอดเยี่ยม |
| ๓. มีความสามารถในการสร้างนวัตกรรม | ระดับยอดเยี่ยม |
| ๔. มีความสามารถในการใช้เทคโนโลยีสารสนเทศและการสื่อสาร | ระดับยอดเยี่ยม |
| ๕. มีผลสัมฤทธิ์ทางการเรียนตามหลักสูตรสถานศึกษา | ระดับปานกลาง |
| ๖. มีความรู้ ทักษะพื้นฐาน และเจตคติที่ดีต่องานอาชีพ | ระดับยอดเยี่ยม |
| **๑.๒** | **คุณลักษณะที่พึงประสงค์ของผู้เรียน** | **ยอดเยี่ยม** |
|  | ๑. การมีคุณลักษณะและค่านิยมที่ดีตามที่สถานศึกษากำหนด | ระดับยอดเยี่ยม |
| ๒. ความภูมิใจในท้องถิ่นและความเป็นไทย | ระดับยอดเยี่ยม |
| ๓. การยอมรับที่จะอยู่ร่วมกันบนความแตกต่างและหลากหลาย | ระดับยอดเยี่ยม |
| ๔. สุขภาวะทางร่างกายและลักษณะจิตสังคม | ระดับยอดเยี่ยม |
| **มาตรฐานที่ ๒ กระบวนการบริหารและการจัดการ** | | ยอดเยี่ยม |
|  | ๒.๑ การมีเป้าหมาย วิสัยทัศน์ และพันธกิจที่สถานศึกษากำหนดชัดเจน | ระดับยอดเยี่ยม |
| ๒.๒ มีระบบบริหารจัดการคุณภาพของสถานศึกษา | ระดับยอดเยี่ยม |
| ๒.๓ ดำเนินงานพัฒนาวิชาการที่เน้นคุณภาพผู้เรียนรอบด้านตามหลักสูตรสถานศึกษา และทุกกลุ่มเป้าหมาย | ระดับยอดเยี่ยม |
| ๒.๔ พัฒนาครูและบุคลากรให้มีความเชี่ยวชาญทางวิชาชีพ | ระดับยอดเยี่ยม |
| ๒.๕ จัดสภาพแวดล้อมทางกายภาพและสังคมที่เอื้อต่อการจัดการเรียนรู้  อย่างมีคุณภาพ | ระดับยอดเยี่ยม |
| ๒.๖ จัดระบบเทคโนโลยีสารสนเทศเพื่อสนับสนุนการบริหารจัดการและการจัดการเรียนรู้ | ระดับยอดเยี่ยม |
| มาตรฐานที่ ๓ กระบวนการจัดการเรียนการสอนที่เน้นผู้เรียนเป็นสำคัญ | | ยอดเยี่ยม |
|  | ๓.๑ จัดการเรียนรู้ผ่านกระบวนการคิดและปฏิบัติจริง และสามารถนำไปประยุกต์ใช้ในการดำเนินชีวิต | ระดับยอดเยี่ยม |
| ๓.๒ ใช้สื่อ เทคโนโลยีสารสนเทศ และแหล่งเรียนรู้ที่เอื้อต่อการเรียนรู้ | ระดับยอดเยี่ยม |
| ๓.๓ มีการบริหารจัดการชั้นเรียนเชิงบวก | ระดับยอดเยี่ยม |
| ๓.๔ ตรวจสอบและประเมินผู้เรียนอย่างเป็นระบบ และนำผลมาพัฒนาผู้เรียน | ระดับยอดเยี่ยม |
| ๓.๕ มีการแลกเปลี่ยนเรียนรู้และให้ข้อมูลป้อนกลับเพื่อปรับปรุงและพัฒนาการจัดการเรียนรู้ | ระดับยอดเยี่ยม |
| **สรุปภาพรวม** | | **ดี** |

**เกณฑ์ระดับคุณภาพ**

|  |  |  |  |
| --- | --- | --- | --- |
| **คะแนนเฉลี่ยร้อยละ** | **ช่วงคะแนนเฉลี่ย** | **ระดับคุณภาพ** | **แปลคุณภาพ** |
| **๘๑ ขึ้นไป** | **๔.๐๑ – ๕.๐๐** | **๕** | **ยอดเยี่ยม** |
| **๗๑ – ๘๐** | **๓.๐๑ – ๔.๐๐** | **๔** | **ดีเลิศ** |
| **๖๑ – ๗๐** | **๒.๐๑ – ๓.๐๐** | **๓** | **ดี** |
| **๕๑ – ๖๐** | **๑.๐๑ – ๒.๐๐** | **๒** | **ปานกลาง** |
| **ต่ำกว่า ๕๐** | **๐.๐๐ – ๑.๐๐** | **๑** | **กำลังพัฒนา** |

**ส่วนที่ ๓ สรุปผล แนวทางการพัฒนา และความต้องการช่วยเหลือ**

รายงานการประเมินผลและตรวจสอบคุณภาพการศึกษาภายในของสถานศึกษาถือเป็นข้อมูลสารสนเทศสำคัญที่สถานศึกษาจะต้องนำ ไปวิเคราะห์ สังเคราะห์เพื่อสรุปการเชื่อมโยงหรือสะท้อนภาพความสำเร็จกับแผนพัฒนาการจัดการศึกษาของสถานศึกษา (๓ – ๔ ปี) และนำไปใช้ในการวางแผนพัฒนาคุณภาพการศึกษาของสถานศึกษา ดังนั้น จาก ผลการดำเนินงานของสถานศึกษา สามารถสรุปผลการประเมินในภาพรวมของจุดเด่น จุดควรพัฒนาของ แต่ละมาตรฐาน พร้อมทั้งแนวทางการพัฒนาในอนาคตและความต้องการการช่วยเหลือได้ดังนี้

**สรุปผล**

|  |  |
| --- | --- |
| **จุดเด่น** | **จุดควรพัฒนา** |
| 1. สถานศึกษามีการวิเคราะห์ผลสัมฤทธิ์ทางการเรียนและได้กำหนดเป็นเป้าหมายทางการเรียนโดยใช้ข้อมูลฐาน 3 ปีย้อนหลังเป็นเป้าหมายคุณภาพนักเรียนให้พัฒนาสูงขึ้น  2. สถานศึกษามีเครือข่ายการจัดกิจกรรมจากการร่วมโครงการที่หลากหลาย  3. การบริหารจัดการศึกษา และการมี  ส่วนร่วมของผู้เกี่ยวข้อง  4. จัดแหล่งเรียนรู้ภายในได้เหมาะสม มีสื่อด้านเทคโนโลยีที่ทันสมัย  5. ครูมีความตั้งใจมุ่งมั่นในการพัฒนาการสอน  6. นักเรียนมีส่วนร่วมในการจัดบรรยากาศ สภาพแวดล้อมที่เอื้อต่อการเรียนรู้ | 1. ผลการประเมินระดับชาติ  2. กิจกรรมที่มุ่งเน้นยกระดับผลสัมฤทธิ์ทางการเรียน  3. กิจกรรมด้านการอ่าน การเขียน คำนวณให้กับนักเรียนเรียนร่วม  4. ความสามารถในการคิดวิเคราะห์ ของนักเรียน  5. การพัฒนาความสามารถภาษาอังกฤษของนักเรียน |

**แนวทางการพัฒนาในอนาคต**

1) พัฒนาให้นักเรียนมีทักษะในการอ่าน การเขียน การสื่อสาร และการคิดคำนวณเป็นไปตามเกณฑ์ที่โรงเรียนกำหนดในแต่ระดับชั้น

2) พัฒนาให้นักเรียนมีความสามารถในการคิดจำแนก แยกแยะ ใคร่ครวญไตร่ตรอง พิจารณาอย่างรอบคอบโดยใช้เหตุผลประกอบการตัดสินใจ มีการอภิปรายแลกเปลี่ยนความคิดเห็น และแก้ปัญหาอย่างมีเหตุผล

3) พัฒนาให้นักเรียนมีความสามารถในการรวบรวมความรู้ได้ทั้งด้วยตนเองและการทำงานเป็นทีม เชื่อมโยงองค์ความรู้ และประสบการณ์มาใช้ในการสร้างสรรค์สิ่งใหม่ ๆ

4) พัฒนาให้นักเรียน มีความสามารถในการใช้เทคโนโลยีสารสนเทศและการสื่อสารเพื่อพัฒนาตนเอง และสังคมในด้านการเรียนรู้ การสื่อสาร การทำงาน อย่างสร้างสรรค์ และมีคุณธรรม

5) พัฒนาให้นักเรียน มีความก้าวหน้าในการเรียนรู้ตามหลักสูตรแกนกลางการศึกษาขั้นพื้นฐาน

6) พัฒนานักเรียนให้มีผลการทดสอบระดับชาติ มีความรู้ ทักษะ และเจตคติที่ดีพร้อมที่จะศึกษาต่อในระดับชั้นที่สูงขึ้น เป็นผู้ที่มีคุณธรรม จริยธรรม เคารพในกฎกติกา

7) พัฒนานักเรียนให้มีค่านิยมและจิตสำนึกรักความเป็นไทย มีความภูมิใจในท้องถิ่น มีส่วนร่วมในการอนุรักษ์สิ่งแวดล้อม วัฒนธรรมประเพณีไทยรวมทั้งภูมิปัญญาไทย

8) พัฒนาให้นักเรียน มีการรักษาสุขภาพกาย สุขภาพจิต อารมณ์ และสังคม แสดงออกอย่างเหมาะสมในแต่ละช่วงวัย

9) พัฒนานักเรียนให้น้อมนำหลักปรัญชาของเศรษฐกิจพอเพียงในการดำเนินชีวิต

1๐) มีโครงการการบริหารจัดการเกี่ยวกับงานวิชาการ การพัฒนาหลักสูตร

๑๑) กิจกรรมเสริมหลักสูตรที่เน้นคุณภาพผู้เรียนรอบด้าน

๑๒) โครงการจัดการเรียนการสอนนักเรียนเรียนรวม

๑๓) โครงการพัฒนาครูส่งเสริมความสามารถการเทคโนโลยีในการจัดการสอน

๑๔) โครงการจัดสภาพแวดล้อมให้เป็นแหล่งเรียนรู้

1๕) โครงการปรับปรุงหลักสูตรสถานศึกษา

๑๖) โครงการจัดการเรียนรู้แบบ Active Learning

๑๗) โครงการพัฒนาการใช้สื่อ เทคโนโลยี สู่ห้องเรียน เพื่อสร้างบรรยากาศแห่งการเรียนรู้

๑๘) โครงการส่งเสริมให้ครูจัดทำแผนการจัดการเรียนรู้และนำไปใช้จริง

๑๙) กิจกรรมสำหรับนักเรียนที่ต้องการความช่วยเหลือเป็นพิเศษ/นักเรียนเรียนรวมให้นักเรียนมีความรู้สูงขึ้นตามระดับชั้น

**ความต้องการและการช่วยเหลือ**

การดำเนินงานของโรงเรียนกันทรลักษ์วิทยาคมมีการดำเนินการพัฒนาคุณภาพผู้เรียนอย่างรอบด้าน หากยังคงไม่เต็มประสิทธิภาพเนื่องจากการขาดบุคลากรเฉพาะสาขา ได้แก่ ครูนาฎศิลป์ ครูศิลปะ ครูดนตรี และครูภาษาต่างประเทศ ครูภาษาที่ ๓ ซึ่งการขาดบุคลากรทำให้มีการดำเนินงานที่ไม่ต่อเนื่องอย่างเต็มประสิทธิภาพ

**ส่วนที่ ๔ ภาคผนวก**

-ประกาศใช้มาตรฐานการศึกษาของสถานศึกษา/กำหนดค่าเป้าหมาย/อัตลักษณ์/เอกลักษณ์

-คำสั่งแต่งตั้งคณะทำงานการเขียนรายงานการประเมินผลและตรวจสอบคุณภาพการศึกษาภายในของสถานศึกษา





คณะกรรมการตรวจสอบการประเมินสถานศึกษาภายใน ปีการศึกษา ๒๕๖๑